CELEX: C2004/262/31
Language: et
Date: 2004-10-23 00:00:00
Title: Kohtuasi C-351/04: Eelotsusetaotlus, mille esitas High Court of Justice, Chancery Division (Inglismaa ja Wales) 22. juuli 2004. aasta määrusega kohtuasjas Ikea Wholesale Ltd v. Commissioners of Customs and Excise

23.10.2004   
            
            
               ET
            
            
               Euroopa Liidu Teataja
            
            
               C 262/18
            
         Eelotsusetaotlus, mille esitas High Court of Justice, Chancery Division (Inglismaa ja Wales) 22. juuli 2004. aasta määrusega kohtuasjas Ikea Wholesale Ltd v. Commissioners of Customs and Excise
   (Kohtuasi C-351/04)
   (2004/C 262/31)
   Euroopa Ühenduste Kohus on saanud High Court of Justice, Chancery Division (Inglismaa ja Wales) 22. juuli 2004. aasta määrusega otsustatud eelotsusetaotluse kohtuasjas Ikea Wholesale Ltd v. Commissioners of Customs and Excise, mis saabus kohtukantseleisse 16. augustil 2004, järgmistes küsimustes:
   
               i)
            
            
               Kui arvestada Maailma Kaubandusorganisatsiooni vaidluste lahendamise organi vaekogu 30. oktoobri 2000. aasta ettekande WT/DS1412/R lõigu 7.2 punktides g ja h ning vaidluste lahendamise organi apellatsioonikogu 1. märtsi 2002. aasta ettekande WT/DS1141/AB/R lõikudes 86 ja 87 sisalduvat, siis kas nõukogu 28. novembri 1997. aasta määrus (EÜ) nr 2398/97 Egiptusest, Indiast ja Pakistanist pärit puuvillase voodipesu impordi suhtes kehtestatud lõplike dumpinguvastaste tollimaksude kohta (1) on osaliselt või tervikuna ühenduse õigusega vastuolus osas, milles selles:
               
                           a)
                        
                        
                           kasutati nõukogu 22. detsembri 1995. aasta muudetud määruse (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed, (2) artikli 26 lõike 6 punkti a ja dumpinguvastase lepingu artikliga 2.2.2. (ii) vastuolus olevaid valesid meetodeid, mille abil määratakse kindlaks müügikogused, üld- ja halduskulud ning kasumimarginaal;
                        
                     
                           b)
                        
                        
                           kasutati määruse 384/96 artikli 2 lõike 11 ja dumpinguvastase lepingu artikliga 2.4.2 vastuolus olevaid valesid meetodeid, kasutades nn nullimismeetodit, et normaalväärtuse ja ekspordi hindade võrdlemisel määrata kindlaks dumpingumarginaalide olemasolu; ja/või
                        
                     
                           c)
                        
                        
                           vastuolus määruse 384/96 artikli 3 lõikega 5 ja dumpinguvastase lepingu artikliga 3.4 ei hinnatud asjaomaseid ühenduse tööstuse olukorda mõjutavaid kahju tekitavaid tegureid ning eksiti ühenduse tööstusele tekitatud kahju kindlaksmääramisel, toetudes väljaspool ühenduse tööstust tegutsevatelt äriühingutelt saadud tõenditele?
                        
                     
         
               ii)
            
            
               Kas mõni või kõik nendest järgnevatest:
               
                           a)
                        
                        
                           nõukogu määrus nr 1644/2001, millega muudetakse määrust (EÜ) nr 2398/97 Egiptusest, Indiast ja Pakistanist pärit puuvillase voodipesu impordi suhtes kehtestatud lõplike dumpinguvastaste tollimaksude kohta ning peatati selle määruse kohaldamine Indiast pärit impordi suhtes (3);
                        
                     
                           b)
                        
                        
                           nõukogu määrus 160/2002, millega muudetakse määrust (EÜ) nr 2398/97 Egiptusest, Indiast ja Pakistanist pärit puuvillase voodipesu impordi suhtes kehtestatud lõplike dumpinguvastaste tollimaksude kohta ja lõpetatakse menetlus Pakistanist pärit impordi suhtes (4); ja/või
                        
                     
                           c)
                        
                        
                           nõukogu määrus (EÜ) nr 696/2002, millega kinnitati Indiast pärit puuvillase voodipesu impordi suhtes nõukogu määrusega (EÜ) nr 2398/97, mida muudeti ja mille kohaldamine peatati nõukogu määrusega (EÜ) nr 1644/2001, kehtestatud lõplike dumpinguvastaste tollimaksude kohta (5);
                        
                     on vastuolus ühenduse õigusega (dumpinguvastase lepingu artiklite 1, 7.1 ja 9 valguses muuhulgas määruse 384/96 artikli 1, artikli 7 lõike 1 ja artikli 9 lõikega 4) osas, milles (i) need võeti vastu algse uurimisperioodi ajal kogutud teabe ümberhindamise alusel ning see ümberhindamine näitas, et algse uurimisperioodi ajal dumping või madalam dumpingu tase puudus; kuid (ii) eelnimetatud määrused ei sätesta mingisugust määruse 2398/97 alusel tasutud summade tagasimaksmise võimalust?
            
         
               iii)
            
            
               Kas määrused nr 1664/2001, nr 160/2002 ja nr 696/2002 on vastuolus ka määruse nr 384/96 artikli 7 lõikega 2 ja artikli 9 lõikega 4 ning proportsionaalsuse põhimõttega osas, milles nad sätestavad nende jõustumisele eelnenud perioodiks dumpinguvastase tollimaksu suuruses, mis ei ole täiesti proportsionaalne dumpingu taseme ja kahjuga, mille heastamiseks tollimaks on ette nähtud?
            
         
               iv)
            
            
               Kas vastused eelnevatele küsimustele on Indiast ja Pakistanist pärit ekspordi puhul erinevad, arvestades:
               
                           a)
                        
                        
                           WTO vaidluste lahendamise organi menetlust; ja/või
                        
                     
                           b)
                        
                        
                           määrustes nr 1664/2001, nr 160/2002 ja nr 696/2002 sisalduvaid komisjoni järeldusi?
                        
                     
         
               v)
            
            
               Kas eelnevatele küsimustele antud vastuste valguses:
               
                           a)
                        
                        
                           peab siseriiklik tolliasutus maksma tagasi kõik või osa määruse 2398/97 alusel kogutud dumpinguvastastest tollimaksudest; ja
                        
                     
                           b)
                        
                        
                           kui see on nii, siis kellele ning millistel tingimustel peaks tagasimaksmine toimuma?
                        
                     
         
      (1)  EÜT L 332, 4.12.1997, lk 1.
   
      (2)  EÜT L 56, 6.3.1996, lk 1.
   
      (3)  EÜT L 219, 14.8.2001, lk 1.
   
      (4)  EÜT L 26, 30.1.2002, lk 1.
   
      (5)  EÜT L 109, 25.4.2002, lk 1.